มันนี่ทูเดย์
ใช้กฎหมายจ่ายหนี้ กยศ.
25 พ.ย. 2558

ใช้กฎหมายจ่ายหนี้ กยศ. 
พล.ต.สรรเสริญ แก้วกำเนิด โฆษกประจำสำนักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี มอบหมายให้กระทรวงการคลัง และนายวิษณุ เครืองาม รองนายกรัฐมนตรี ร่วมกันจัดทำข้อกฎหมายเพื่อเรียกเงินคืนจากผู้ที่กู้เงินจากกองทุนเงินให้กู้ยืมเพื่อการศึกษา (กยศ.) ให้ได้ตามระยะเวลา และมีความเหมาะสม เพราะที่ผ่านมามีนักเรียน นักศึกษาจำนวนมากที่กู้เงินจากกองทุนไปแล้วไม่ยอมใช้เงินคืน ทำให้การบริหารงานของกองทุนเกิดปัญหา และอาจทำให้วงเงินที่จะปล่อยกู้ให้นักศึกษาในปีการศึกษาใหม่ลดน้อยลง